CELEX: C2006/048/81
Language: hu
Date: 2006-02-25 00:00:00
Title: T-9/06. sz. ügy:  2006. január 17-én  benyújtott kereset – Equant Belgium kontra Bizottság

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/43
            
         2006. január 17-én benyújtott kereset – Equant Belgium kontra Bizottság
   (T-9/06. sz. ügy)
   (2006/C 48/81)
   Az eljárás nyelve: angol
   Felek
   
      Felperes: Equant Belgium SA (Brüsszel, Belgium) (képviselők: T. Müller-Ibold és T. Graf ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg
               
                           (i)
                        
                        
                           az Európai Közösségek Bizottsága 2005. december 6-i határozatát, amellyel felfüggesztette a korábbi az „ENTR/04/011. számú meghívásos pályázati felhívás – 1. tétel, Secured Trans European Services for Telematics between administrations (s-TESTA) (a közigazgatási rendszerek közötti biztonságos transz-európai telematikai szolgáltatások)” című közbeszerzési eljárásban a szerződés odaítéléséről szóló, 2005. november 3-i bizottsági határozatban megjelölt szerződés aláírását;
                        
                     
                           (ii)
                        
                        
                           az Európai Közösségek Bizottsága 2005. december 27-i határozatát, amellyel elutasította az Equant/HP által az „ENTR/04/011. számú meghívásos pályázati felhívás – 1. tétel, Secured Trans European Services for Telematics between administrations (s-TESTA) (a közigazgatási rendszerek közötti biztonságos transz-európai telematikai szolgáltatások)” című közbeszerzési eljárásban benyújtott ajánlatot, és amellyel hallgatólagosan visszavonta az Equant/HP javára döntő 2005. november 3-i határozatát; és
                        
                     
                           (iii)
                        
                        
                           az Európai Közösségek Bizottságának a felperessel ugyanazon 2005. december 27-i levelével közölt határozatát, hogy más ajánlattevőnek ítéli oda az „ENTR/04/011. számú meghívásos pályázati felhívás – 1. tétel, Secured Trans European Services for Telematics between administrations (s-TESTA) (a közigazgatási rendszerek közötti biztonságos transz-európai telematikai szolgáltatások)” keretén belüli szerződést;
                        
                     
         
               —
            
            
               ítéljen meg bármilyen más jóvátételt, amit az adott helyzetben megfelelőnek tart; és mindenképpen
            
         
               —
            
            
               kötelezze a Bizottságot az Equant e keresettel kapcsolatosan felmerült jogi költségeinek és más díjainak és kiadásainak a megtérítésére.
            
         Jogalapok és fontosabb érvek
   A felperes egy másik társasággal együtt ajánlatot nyújtott be a Bizottságnak a Bizottság 2004/S 137-116821. számú, „1. tétel – Secured Trans European Services for Telematics between administrations (s-TESTA) (a közigazgatási rendszerek közötti biztonságos transz-európai telematikai szolgáltatások)” című hirdetményében említett közbeszerzési eljárásban. A Bizottság 2005. november 3-i levelével értesítette a felperest, hogy közös ajánlata alapján részére ítélték oda a szerződést. Azonban 2005. december 6-i levelével a Bizottság értesítette a felperest, hogy a szerződés aláírásának felfüggesztéséről határozott az ajánlatok további vizsgálatára várva. További, 2005. december 27-i levelével a Bizottság értesítette a felperest, hogy mivel közös ajánlata nem felelt meg a pályázati követelményeknek, annak elutasításáról, és a szerződésnek egy másik pályázó részére történő odaítéléséről határozott.
   A fenti határozatok megsemmisítésére irányuló keresete alátámasztásaként a felperes először is részleteiben vitatja a Bizottság megállapításait, miszerint ajánlatának bizonyos részei, nevezetesen a belépési díj elengedése az első két évre, az árképzés keretében ötéves engedményes időszak beillesztése és a kulcsrakész hozzáférési pontok havidíjából adott mennyiségi engedmény ellentétesek lennének a pályázati követelményekkel. A felperes álláspontja az, hogy a feltételezett összeegyeztethetetlenség megállapítása során a Bizottság nyilvánvaló mérlegelési hibát követett el, és hogy a megtámadott határozatok jogellenesek.
   A felperes előadja továbbá, hogy a Bizottság megsértette az átláthatóság elvét, amikor pályázati követelményei megalapozatlan értelmezésére támaszkodott, és megszegte a 2342/2002 rendeletet, csakúgy, mint az egyenlőség, az arányosság és a gondos ügyintézés elvét azáltal, hogy elmulasztott felvilágosítást kérni vagy kevésbé hátrányos jogkövetkezményeket alkalmazni. A felperes végül azt felételezi, hogy a Bizottság megsértette a bizalomvédelem elvét, a védelmi jogokat és a határozatának megfelelő indokolására vonatkozó kötelezettségét.